Roedd lleuad gorwych 14 Tachwedd 2016 356,511356,511 km (221,526 mi)
 i ffwrdd o ganol y Ddaear, yr agosaf ers 1948. Ni fydd mor agos eto tan 2034.
**Lleuad lawn** (neu **lleuad llawn**) yw'r wedd leuad pan fo'r lleuad yn ymddangos fel petai wedi'i goleuo yn llawn o safbwynt y Ddaear. Mae hyn yn digwydd pan fo’r Ddaear rhwng yr Haul a'r Lleuad (yn fanwl gywir, pan fo 180° o wahaniaeth yn hydredau ecliptig yr Haul a'r Lleuad). Mae hyn yn golygu bod yr hemisffêr lleuadol sy'n wynebu'r ddaear - yr ochr agosaf - wedi'i oleuo'n llawn gan yr Haul ac yn ymddangos fel disg crwn, tra bo’r ochr bellaf yn dywyll. Mae lleuad lawn yn digwydd tuag unwaith y mis.

Pan mae'r Lleuad yn symud i gysgod y Ddaear, ceir diffyg ar y Lleuad (neu 'eclips'). Pan fydd hyn yn digwydd, gall wyneb y Lleuad neu ran ohono ymddangos yn gochlyd oherwydd y tonfeddi gleision a phlygiant goleuni'r haul trwy atmosffer y Ddaear. Ar Leuad llawn yn unig y ceir diffyg ar y Lleuad ac ar bwyntiau yn ei chylchdro pan allai'r lleoeren basio trwy gysgod y blaned. Nid yw diffyg ar y Lleuad yn digwydd bob mis am fod cylchdro'r Lleuad yn gogwyddo 5.14° mewn perthynas â gwastad ecliptig y Ddaear; felly, mae'r Lleuad fel arfer yn pasio i'r gogledd neu'r de o gysgod y Ddaear, sydd wedi'i gyfyngu yn bennaf i'r gwastad cyfeiriol hwn. Mae diffyg ar y Lleuad yn digwydd pan mae'r lleuad lawn i'w chel o gwmpas y naill nod neu'r llall o'i gylchdro (esgynnol neu ddisgynol).  Felly, mae diffyg ar y Lleuad yn digwydd tuag unwaith pob chwe mis ac yn aml tua phythefnos cyn neu ar ôl diffyg ar yr haul, sy'n digwydd yn ystod lleuad newydd o gwmpas y nod arall.

Mae'r cyfnod rhwng lleuad newydd neu lawn a'r cyfnod nesaf yr un peth, sef mis lleuadol, ar gyfartaledd yn 29.53 o ddyddiau. Felly, yn y calendrau lleuadol sydd â phob mis yn dechrau ar ddiwrnod y lleuad newydd, mae'r lleuad lawn i'w chael naill ai ar y 14eg neu'r 15fed diwrnod o'r mis lleuadol. Oherwydd bod mis calendr yn cynnwys dyddiau llawn, gall mis lleuadol fod naill ai yn 29 neu 30 diwrnod o hyd.

#### Lleuadau cynhaeaf neu leuadau gwŷr Iâl

Lleuad gynhaeaf. Mae ei lliw oren yn cael ei achosi gan ei hagosrwydd at y gorwel, ac nid yw'n unigryw i leuadau cynhaeaf.
Mae "lleuad gynhaeaf" (neu "leuad hydref") a "lleuad gwŷr Iâl" yn enwau traddodiadol ar gyfer lleuadau llawn ddiwedd yr haf neu yn yr hydref, ym misoedd Medi a Hydref yn hemisffer y gogledd.  "Lleuad gynhaeaf" yw'r lleuad llawn agosaf at alban Elfed (22 neu 23 Medi), a gallai fod unrhyw bryd yn ystod y pythefnos cyn neu ar ôl y dyddiad hwnnw. "Lleuad gwŷr Iâl" yw'r lleuad lawn yn dilyn hynny.

Cyfeiriadau
-----------

1. ↑  ""SUPER MOON" EXCEPTIONAL. BRIGHTEST MOON IN THE SKY OF NORMANDY, MONDAY, NOVEMBER 14". 2016-11-12. Cyrchwyd 2017-02-08.
2. ↑
3. ↑  Seidelmann, P. Kenneth (2005). "Phases of the Moon". *Explanatory Supplement to the Astronomical Almanac*. University Science Books. t. 478. ISBN 0-935702-68-7. They are the times when the excess of the Moon's apparent geocentric ecliptic longitude λM over the Sun's apparent geocentric ecliptic longitude is 0, 90, 180, or 270 ...
4. ↑  "Celestial Alignment without Lunar Eclipse; from google (full moon earth block sunlight) result 2". Archifwyd o'r gwreiddiol ar 2016-10-07. Cyrchwyd 2018-09-25.
5. ↑  "tilted from the ecliptic by about 5 degrees; from google (full moon earth block sunlight) result 3". Archifwyd o'r gwreiddiol ar 2017-06-28. Cyrchwyd 2018-09-25.
6. ↑  Percy, John (27 September 2010). "Why is the harvest moon so big and orange?". University of Toronto. Archifwyd o'r gwreiddiol ar 2016-03-03. Cyrchwyd 2018-09-25.
7. ↑  "What is a Harvest Moon?". Old Farmer's Almanac.